Matovič, Igor, poslanec NR SR (2018-02-13):
Ďakujem za diskusiu, ktorá sa rozprúdila. Ale čo vlastne z toho vzišlo také najzaujímavejšie, je to, že uvedomil som si, že keď včera som si čítal správu, že prokuratúra, NAKA stíha novinára Arpáda Soltésza za to, že použil slovné spojenie „biela spodina“, že tá biela spodina vlastne pred chvíľkou vystúpila tu za týmto rečníckym pultom. Lebo naozaj človeka, ktorý sa takýmto spôsobom vyjadruje a myslí si, že kadencia slov a hlasitosť umožňuje, aby súkal klamstvo za klamstvom a to ho oprávňuje mať potom pravdu, tak to je v podstate typický predstaviteľ bielej spodiny. Takže, pán Mazurek, pozdravujem. A krásne sa mi podobá tento človek na takého druhého, on sedí, myslím, že tam niekde, volá sa Ľuboš Blaha, toho zase vnímam jako takého typického predstaviteľa marxistickej spodiny. A myslel som si, že ľudia, ktorí takto dokážu rečniť, tak že ohúria ľudí, a keď si porovnáte volebný výsledok jedného a druhého, dopadli úplne rovnako. Mazurek sa nebol schopný stať ani poslancom v Žilinskom kraji. Jeho vlastní, tam kde býva, sa mu otočili chrbtom. A keď sa pozriete, koľko mal krúžkov nejaký marxistický, marxistická spodina Blaha, tak isto to bolo nejakých dvetisíc krúžkov. Myslím si, že možno aj veľmi podobný počet tých krúžkov mali jeden aj druhý. (Reakcia z pléna.) Zároveň som si uvedomil, že treba naozaj nazývať ľudí a fakty skutočným menom. Viete, čo znamená po slovensky cigáň? Cigáň je klamár. A oddnes po vystúpení pána Mazureka môžme hovoriť, že cigáň Mazurek. Cigáň Mazurek je oddnes normálne zákonité slovné spojenie, ktoré tým, že tu klamal o tom, že jak chceme dávať Rómom v osadách zadarmo škôlky, jak klamal o tom, jak Peter Pollák rozkrádal eurofondy, jak klamal o tom, že sa, vlastne nič neurobil, jak klamal o tom, jako teda Kotleba strašne zamestnal ľudí, hoci zamestnal 90 ľudí, ale sľúbil, 10- až 15-tisíc ľudí že zamestná v programe Lopaty a krompáče. A jak to súkal jedno za druhým, tak ma mrzí, že takíto ľudia sa tu zapájajú do diskusie a tí, ktorí reálne by mohli problému pomôcť, tí na to v podstate zvysoka kašlú. Hovoriť o tom, že keď sa ktokoľvek ide prejsť do osady, tak tam sedia vyvalení a kričia po tých ľuďoch, ktorí prídu im ponúknuť prácu, že nie, my chceme mať naschvál desať detí, lebo nám vyhovuje, že môžme si brať sociálne dávky od tohto systému a my to robíme naschvál, tie deti tam vyrábame a podobne, je nehodné Národnej rade. Je odporné a presne sa dnes tu definovala, v deň, kedy začala trestné stíhanie NAKA voči novinárovi Arpádovi Soltészovi, sa tu samodefinovala biela spodina, ktorá je prítomná v tomto parlamente. Ja by som si chcel dať rečnícku otázku na záver. Čo je na tom za Boha, čo je na tom za národ, čo je na tom kresťanské? Na tom, keď srší z vás nenávisť, keď nedokážete sa pozrieť ani na tie chudátka deti, tie troj-, štvor-, päťročné deti a ešte ukazujete prstom, že ony sú za to, že ony za to môžu. Pani doktorka, prepáčte, zabudol som, jak sa voláte, zalamujte s rukami. Čo je na tom kresťanské, na nenávisti, ktorú hlásate? Boh nie je nenávisť. To si skúste napísať na zrkadlo, keď sa ráno maľujete a možno po desiatich dňoch to zaberie. Boh nie je nenávisť. Musíte si vybrať. Budete hlásať Boha alebo nenávisť. Jedno a druhé nie, lebo podvádzate ľudí. Každopádne som si uvedomil, že politická strana Kotleba – Ľudová strana Naše Slovensko považuje svojich voličov v podstate za debilných, lebo inak by im nemohla takýmto spôsobom tento problém predkladať. Hovoriť o tom, že jediné riešenie je, aby si tí Rómovia zaplatili sami tú škôlku, zrejme aby si ju aj sami postavili, tak to naozaj môže človek, ktorý si myslí, že jeho voliči žerú seno. A ja si na rozdiel od vás nemyslím, že vaši voliči žerú seno. Nie, vašich voličov len trápi tento problém v osadách. Chceli by reálne vidieť, aby sa konečne začal riešiť, a obrátili sa k vám, lebo si mysleli, že vy im to riešenie ponúknete. Vy ste povedali a váš predseda, že zamestnáme 10- až 15-tisíc Cigánov, asociálov, dáme im krompáče a lopaty, keď ja budem šéf VÚC. Zamestnal ich de-väť-de-siat, za naše spoločné prachy. De-väť-de-siat! Aj vaši voliči vedia počítať, že 90 a 10- až 15-tisíc je dramatický rozdiel. Keď to neviete počítať vy, tak vám to vynásobím. 10-tisíc alebo 9-tisíc deleno 90 máte 100, to znamená, že to je takých 111- až 160-krát viac. Čiže Kotleba sľúbil, že zamestná 150 ľudí, zamestnal jedného. Alebo teda sľúbil 15-tisíc a zamestnal 90. To je to isté. Mali ste možnosť ukázať, čo dokážete, ako dokážete riešiť rómsky problém. Neurobili ste v tejto otázke absolútne nič! A toto je vizitka a pre toto strácate hlasy. A pre toto do budúcna hlasy strácať budete, lebo ľudia vám falošne uverili, vy ste ich oklamali a dnes si myslíte, že keď tu budete znova vykrikovať o tom a ukazovať jako, alebo popisovať skutočnosti, ktoré zažívate v osadách, tak ľudia vám znova uveria. Vládna koalícia má moc v rukách. Má moc a možnosť riešiť reálne rómsky problém. Za mnou sedí alebo predsedá teraz v Národnej rade Béla Bugár, ktorý priamo nominoval splnomocnenca vlády pre rómske komunity. Béla Bugár, máme komplikované vzťahy, na druhej strane by som bol veľmi rád, ak by ste dokázali tento návrh zákona posunúť do druhého čítania a čím skorej dostať deti v rómskych osadách do škôlky. Keď ich tam nedostanete, neboli ste tu počas môjho vystúpenia, keď ich tam nedostanete, alebo keď ich tam nedostaneme spoločne, tak nechytia sa nám v školách. Mazurek tu ešte aj klamal o tom, že som, že 80 % slovenských či rómskych detí je v osadách. V oficiálnej štatistike máme napísaných 20 percent. A ak by bola pravda to, čo povedal Mazurek, či pardon, cigáň Mazurek, tak v tom prípade by Rómovia v osadách boli častejšie v škôlkach alebo vo väčšom zastúpení v škôlkach jako ostatné deti z majority. Lebo podľa oficiálnej štatistiky z Eurostatu za minulý rok na Slovensku je 77 % detí v predškolskej výchove. Čiže 77 % detí, ale podľa Mazureka 80 % Rómov je v školách. To znamená, že bielych je iba 70 a Rómov je 80. Veľmi dobrá matematika! Stačí ísť do prvej osady, o ktorej klame, že tam bol v desiatkach. Nebol v žiadnej, lebo má naložené v gatiach, že by tam dostal poza uši a musel by utekať. Ak by vošiel do prvej osady, tak zistí, že rómske deti z osád do škôlok nechodia, a preto máme problém na krku. A bohužiaľ, Robert Fico nám sľúbil pred desiatimi rokmi sociálny štát, ale preto, aby tu reálne urobil niečo pre ľudí, nerobí nič. A ja sa čudujem, pán Béla Bugár, vediete túto schôdzu, prepáčte, že sa vám prihovorím osobne, vy ste ospravedlňovali vstup do tejto koalície, že potrebujete postaviť hrádzu voči extrémizmu. Strašne ste ukazovali, že vám leží na srdci, aby tu raz nevládli fašisti. Vy dnes máte možnosť reálne posunúť tento návrh zákona do druhého čítania a postaviť prvé obrovské poleno v hrádzi proti extrémizmu. Lebo keď vyriešime rómsky problém v osadách, tak títo ľudia nebudú mať svoju agendu a nebudú mať o čom klamať ľuďom. Preto sa tu dnes tak pasujú, a preto to tak spochybňujú, a preto bojujú proti tomu akýmkoľvek spôsobom, lebo čo by potom vlastne ľuďom hovorili, ukazovali, jak by zrazu deti v osadách chodili do škôlky, učili sa plus-mínus rovnako dobre ako biele deti a keď vyrastú, tak niekde by pracovali. Počuli ste od nich, keď sa tu prerokovával ten návrh zákona o zamestnávaní cudzincov, že by prišli a povedali, zamestnajme najprv tých Rómov z tých osád pred tým, ako zamestnávame cudzincov? Ani jeden z nich. Prečo to nepovedali? Lebo by zrazu nemali agendu, ak by boli zamestnaní Rómovia. A toto je skutočné zrkadlo, ktoré vám nadstavujeme. Toto ste mali podávať, takýto pozmeňovací návrh, že kým nebudú poslední Rómovia z osady pracovať, dovtedy sem nemôžme dovoliť žiadnych cudzincov, aby sem brali ľuďom prácu. Len to ste nedokázali spraviť, lebo čo(?), lebo by ste zrazu nemali agendu. Osady sú vaša agenda. A preto každému, komu naozaj záleží v boji proti extrémizmu, na boji proti fašistom tento návrh zákona, pevne verím, že podporí.